ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3394/02

υποβολή: Konstantinos Hatzidakis (PPE-DE) προς την Επιτροπή

(28 Νοεμβρίου 2002)

Θέμα: Ελαιοκομικό μητρώο στην Ελλάδα

Θα μπορούσε η Επιτροπή να με πληροφορήσει σε ποιο σημείο βρίσκεται η σύνταξη του ελαιοκομικού μητρώου στην Ελλάδα, πόσα χρήματα έχουν διατεθεί, ποια είναι η γνώμη της για τη μέχρι σήμερα πρόοδο και ποιες μπορεί να είναι οι συνέπειες από την καθυστέρηση·

Απάντηση του κ. Fischler εξ ονόματος της Επιτροπής

(11 Δεκεμβρίου 2002)

Με βάση τον κανονισμό (ΕΚ) αριθ. 2366/98(1) της Επιτροπής τα ελαιοκομικά μητρώα αντικαταστάθηκαν από σύγχρονο Σύστημα Γεωγραφικών Πληροφοριών (ΣΓΠ), ονομαζόμενο Ελαιοκομικό ΣΓΠ.

Στην Ελλάδα η εργασία χωρίστηκε σε δύο φάσεις.

Το Υπουργείο Γεωργίας, επικεφαλής για τηνλοποίηση, ανέθεσε το έργο σε ομίλους επιχειρήσεων:

- η πρώτη φάση, που περιλαμβάνει τη συγκρότηση τουλικού αναφοράς με χρησιμοποίηση αεροφωτογραφιών, ολοκληρώθηκε με δαπάνη 2 919 527 ευρώ·

- η δεύτερη φάση καλύπτει τηνλοποίηση και του αμπελουργικού ΣΓΠ ταυτοχρόνως. Στην Ελλάδα το αμπελουργικό κτηματολόγιο δεν έχει ακόμη ολοκληρωθεί. Η δεύτερη φάση καλύπτει τον προσδιορισμό ελαιοδένδρων και αμπελώνων στις αεροφωτογραφίες καθώς και την επαλήθευση με τη δήλωση και διαιρείται σε 14 συμβάσεις, κάθε μία από τις οποίες καλύπτει διαφορετική γεωγραφική ζώνη. Η αξία των συμβάσεων για το μέρος αυτό εκτιμάται ότι ανέρχεται σε 29 215 134 ευρώ για το ελαιοκομικό ΣΓΠ και σε 8 168 703 ευρώ για το αμπελουργικό ΣΓΠ.

Η δεύτερη φάση άρχισε πολύ αργά λόγω προβλημάτων συνδεόμενων με τις δημόσιες συμβάσεις. Δύο από τις 14 συμβάσεις παραμένουν ακόμη προςπογραφή. Τα πρώτα απτά τελικά αποτελέσματα αναμένονται μέχρι το τέλος του 2002 ενώ το κύριο μέρος της εργασίας αναμένεται ότι θα ολοκληρωθεί κατά το πρώτο εξάμηνο του 2003.

Η Επιτροπή θα αξιολογήσει, με βάση τους κανόνες που καθορίζονται στον κανονισμό (ΕΚ) αριθ. 2366/98 της Επιτροπής, την πληρότητα του συστήματος αμέσως μόλις οι ελληνικές αρχές ανακοινώσουν σε τελική έκθεση ότι το σύστημα είναι έτοιμο.

Λόγω έλλειψης ΣΓΠ σε λειτουργία, οι ελληνικές αρχές είναιποχρεωμένες να ελέγχουν το 10 % των αιτήσεων επιτοπίως.

Από την 1η Νοεμβρίου 2003 το ελαιόλαδο το παραγόμενο από ελαιόδενδρα τα οποία δεν καλύπτονται από εγκεκριμένο ΣΓΠ θα αποκλείεται από πληρωμή ενισχύσεων για ελαιόλαδο. Έτσι, εάν το ΣΓΠ δεν έχει δημιουργηθεί μέχρι την εν λόγω ημερομηνία, δεν θα πληρωθεί ενίσχυση από το Ευρωπαϊκό Ταμείο Προσανατολισμού και Εγγυήσεων (ΕΓΤΠΕ) για το εν λόγω ελαιόλαδο(2).

(1) Κανονισμός (ΕΚ) αριθ. 2366/98 της Επιτροπής, της 30ής Οκτωβρίου 1998, για τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για την περίοδο εμπορίας 1998/1999, 1999/2000 και 2000/2001, ΕΕ L 293 της 31.10.1998.

(2) Κανονισμός (ΕΚ) αριθ. 1513/2001 του Συμβουλίου, της 23ης Ιουλίου 2001, για τροποποίηση των κανονισμών αριθ. 136/66/ΕΟΚ και (ΕΚ) αριθ. 1638/98, όσον αφορά την παράταση του καθεστώτος ενισχύσεων και τη στρατηγική για την ποιότητα του ελαιολάδου, ΕΕ L 201 της 26.7.2001.
ΓΡΑΠΤΗ ΕΡΩΤΗΣΗ E-3260/02

υποβολή: Hanja Maij-Weggen (PPE-DE) προς την Επιτροπή

(19 Νοεμβρίου 2002)

Θέμα: Μεταχείριση των αδέσποτων ζώων του δρόμου (σκυλιά και γάτες) στην Ελλάδα

Γνωρίζει η Επιτροπή ότι η Ελληνική κυβέρνηση σχεδιάζει, στο πλαίσιο των Ολυμπιακών Αγώνων του 2004, να πιάνουν οι αρμόδιες αρχές τα αδέσποτα ζώα του δρόμου με ειδικές παγίδες, να τα εγκλείουν σε άσυλα ζώων και να τα θανατώνουν σε περίπτωση που εντός επτά ημερών δεν εμφανισθεί ένας (πιθανός) ιδιοκτήτης·

Είναι διατεθειμένη η Επιτροπή να ζητήσει από την Ελληνική κυβέρνηση να επιλύσει το εν λόγω πρόβλημα με ανθρωπιστικότερο τρόπο, κατά προτίμηση σε συνεργασία με τις ελληνικές οργανώσεις προστασίας των ζώων όπως, η CIDAG;

Απάντηση του κ. Byrne εξ ονόματος της Επιτροπής

(14 Ιανουαρίου 2003)

Η Επιτροπή συμφωνεί με την άποψη της κ. βουλευτή ότι η άσκοπη ταλαιπωρία των ζώων είναι απαράδεκτη.

Η Επιτροπή δίνει πολύ μεγάλη σημασία στην καλή μεταχείριση των ζώων και ο πρώτος κοινοτικός κανονισμός σχετικά με το θέμα αυτό εκδόθηκε πριν από 25 έτη. Η Κοινότητα έχει θεσπίσει γενικούς κανόνες για την εκτροφή των ζώων με σκοπό να εξασφαλίζεται η καλή τους μεταχείριση. Λεπτομερείς όροι έχουν καθοριστεί σχετικά με την εκτροφή μόσχων, χοίρων και ορνίθων ωοτοκίας. Επίσης, η Κοινότητα έχει θεσπίσει νομοθεσία για τη μεταφορά των ζώων και τις συνθήκες σφαγής των ζώων.

Υπάρχουν επίσης κοινοτικοί κανόνες σχετικά με τη χρησιμοποίηση των ζώων στην επιστημονική έρευνα. Η κοινοτική νομοθεσία για τη μεταφορά των ζώων και τη χρησιμοποίηση των ζώων στην επιστημονική έρευνα ισχύει για τις γάτες και τους σκύλους.

Ωστόσο, ο τρόπος αντιμετώπισης των αδέσποτων σκύλων είναι θέμα στο οποίο η Κοινότητα δεν έχει γενική νομική αρμοδιότητα. Στο εσωτερικό της Ένωσης ο τομέας αυτός αποτελεί αποκλειστική αρμοδιότητα των κρατών μελών. Επομένως, το θέμα αυτό θα πρέπει να τεθεί στις ελληνικές αρχές.
ΓΡΑΠΤΗ ΕΡΩΤΗΣΗ E-1773/02

υποβολή: Michl Ebner (PPE-DE) προς την Επιτροπή

(24 Ιουνίου 2002)

Θέμα: Εορτή της 9ης Μαΐου

Δεν θεωρεί η Επιτροπή ότι θα ήταν σωστό να καθορισθεί και να κηρυχθεί η 9η Μαΐου ως μίαποχρεωτική αργία για όλα τα κράτη μέλη και δη ως ημέρα χαράς για την ίδρυση της Ένωσης και ωςπενθύμιση της ειρήνης·

Δεν θα ήταν επίσης σκόπιμο να καταργηθούν στα κράτη μέλη όλες οι αργίες που σχετίζονται με πολεμικά γεγονότα·

Απάντηση του κ. Prodi εξ ονόματος της Επιτροπής

(18 Ιουλίου 2002)

Η Επιτροπή εορτάζει πάντοτε την 9η Μαΐου, ημέρα σημαντικότατη για την Ένωση. Σε συνεργασία με τις εθνικές αρχές, οργανώνονται εορταστικές εκδηλώσεις σε όλα τα κράτη μέλη, ανάλογα με τις κατάλληλες διατάξεις.

Η Επιτροπή δεν έχει αρμοδιότητα να κηρύξει ευρωπαϊκή εθνική εορτή. Κάτι τέτοιο θα ήταν ενδεχομένως δυνατό με μια ελεύθερη συμφωνία μεταξύ των κρατών μελών. Ακόμα λιγότερο, η Επιτροπή δεν μπορεί να προτείνει στα κράτη μέλη να καταργήσουν τις εθνικές εορτές που συνδέονται άρρηκτα με την παράδοση κάθε κράτους. Το Αξιότιμο Μέλος του Κοινοβουλίου θα διαπιστώνει πάντως ότι οι εν λόγω εορτές, ακόμα και όταν θυμίζουν φοβερές συγκρούσεις μεταξύ των Ευρωπαίων, έχουν όλο και περισσότερο την τάση να προβάλλουν την άρνηση ορισμένων ιδεολογιών και το γεγονός ότι, αντίθετα από τα γεγονότα στα οποία αναφέρονται, οι Ευρωπαίοι προβάλλουν την ενότητα μάλλον παρά τη διάσπαση και τη σύγκρουση. Όλο και πιο συχνά εκπρόσωποι εχθρών μεταξύ τους χωρών συμμετέχουν στους εορτασμούς, ακριβώςπό αυτό το πρίσμα. Η Επιτροπή ευρίσκει θετικό τον χαρακτήρα αυτής της εξέλιξης των εθνικών εορτών.
ΓΡΑΠΤΗ ΕΡΩΤΗΣΗ E-2913/02

υποβολή: Fernando Fernndez Martn (PPE-DE) προς την Επιτροπή

(16 Οκτωβρίου 2002)

Θέμα: Νιούε

Όσον αφορά τη νήσο Νιούε, μπορεί η Επιτροπή να αναφέρει ποια προγράμματα έχουν χρηματοδοτηθεί από τον προϋπολογισμό της Ευρωπαϊκής Ένωσης κατά το έτος 2000·

Μπορεί η Επιτροπή να προσδιορίζει το συνολικό ύψος της ενίσχυσης κατά το έτος 2000 για όλα τα θέματα που αφορούν την εν λόγω χώρα·

Κοινή απάντησητου κ. Nielson εξ ονόματος της Επιτροπήςστις γραπτές ερωτήσεις E-2909/02, E-2910/02, E-2911/02, E-2912/02,E-2913/02, E-2914/02, E-2915/02, E-2916/02, E-2917/02, E-2918/02,E-2919/02, E-2920/02, E-2921/02 και E-2922/02

(4 Δεκεμβρίου 2002)

Η Επιτροπή διαβιβάζει άμμεσα στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου έναν πίνακα με τις αιτηθείσες πληροφορίες, καθώς και την ετήσια έκθεση 2001 για την αναπυξιακή πολιτική της ΕΚ και τηνλοποίηση της εξωτερικής βοήθειας.
ΓΡΑΠΤΗ ΕΡΩΤΗΣΗ E-3194/02

υποβολή: Jorge Hernndez Mollar (PPE-DE) προς την Επιτροπή

(8 Νοεμβρίου 2002)

Θέμα: Τα κάστανα της Μάλαγας και οι εξαγωγές

Ο δευτεροβάθμιος συνεταιρισμός της Ανδαλουσίας Valle del Genal, που έχει έδρα στο χωριό Pujerra (επαρχία της Μάλαγα), θα δρομολογήσει μιά νέα φάση επέκτασης με απευθείας εξαγωγές σε ευρωπαϊκές χώρες, στην Αυστραλία και την Ιαπωνία καθώς και στις Ηνωμένες Πολιτείες της Αμερικής.

Μέχρι τώρα, το μεγαλύτερο μέρος της παραγωγής διοχετευόταν στην εθνική αγορά και οι πωλήσεις στο εξωτερικό γίνονταν μέσω εμπορικών αντιπροσώπων. Σήμερα όμως οι παραγωγοί προτίθενται να εμπορευθούν το προϊόν τους με άμεσο τρόπο, χωρίς μεσάζοντες, εφαρμόζοντας και τη διαδικασία προσαρμογής της σήμανσης σύμφωνα με τις διεθνείς διατάξεις.

Ενόψει της νέας εποχής στην οποία εισέρχονται οι καστανοπαραγωγοί της Μάλαγας, μπορεί να αναφέρει η Επιτροπή ποιές κοινοτικές ενισχύσεις θα μπορούσαν να ζητήσουν για να επιτύχουν την άμεση εμπορία του προϊόντος αυτού, συνοδεύοντας το άνοιγμα αυτό στο εξωτερικό με την προσαρμογή τη σήμανση που επιβάλλουν οι κείμενες διεθνείς διατάξεις·

Απάντηση του κ. Fischler εξ ονόματος της Επιτροπής

(13 Δεκεμβρίου 2002)

Ο κανονισμός (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση της αγοράς (ΚΟΑ) οπωροκηπευτικών(1), προβλέπει διάφορα μέτρα αγοράς για τη στήριξη παραγωγών οπωροκηπευτικών, περιλαμβανόμενων και παραγωγών καρυδιών.

Ειδικότερα, οι παραγωγοί που είναι μέλη οργανώσεων παραγωγών αναγνωρισμένων με βάση τον εν λόγω κανονισμό είναι επιλέξιμοι για κοινοτικές ενισχύσεις μέσω λειτουργικών ταμείων. Τα ταμεία αυτά, με συγχρηματοδότηση των ίδιων των παραγωγών, χρησιμοποιούνται για τη χρηματοδότηση κοινών εγχειρημάτων παραγωγής και εμπορίας, όπου είναι δυνατόν να περιλαμβάνεται η απευθείας τοποθέτηση στην αγορά προϊόντος στο εσωτερικό και στο εξωτερικό της χώρας.

Ο συνεταιρισμός Valle del Genal είναι βέβαιο ότι θα λάβει από τις επαρχιακές ή περιφερειακές γεωργικέςπηρεσίες όλες τις πληροφορίες τις οποίες χρειάζεται προκειμένου να επωφεληθεί από τα εν λόγω κοινοτικά μέσα.

(1) ΕΕ L 297 της 21.11.1996.
ΓΡΑΠΤΗ ΕΡΩΤΗΣΗ E-2301/02

υποβολή: Guido Bodrato (PPE-DE) προς την Επιτροπή

(25 Ιουλίου 2002)

Θέμα: Ελεύθερη κυκλοφορία και άδεια παραμονής

Οι ευρωπαίοι πολίτες που διαμένουν σε ένα κράτος μέλος του οποίου δεν έχουν την ιθαγένεια λαμβάνουν, βάσει της οδηγίας 68/360/ΕΟΚ(1) της 15ης Οκτωβρίου 1968, ένα έγγραφο ταυτότητας που ονομάζεται άδεια παραμονής πολίτη ενός κράτους μέλους της ΕΟΚ.

Από το 1968 έχουν ήδη παρέλθει τριάντα χρόνια και πολλοί ευρωπαίοι πολίτες που γεννήθηκαν εν τω μεταξύ στο κράτος μέλος του οποίου δεν έχουν την ιθαγένεια, εξακολουθούν να είναι κάτοχοι μιας άδειας παραμονής. Δεν είναι παράδοξο και, τρόπον τινά, γελοίο ένας πολίτης να θεωρείται ως διαμένων στο κράτος όπου γεννήθηκε και όπου ζει σταθερά από 20 έως 30 χρόνια·

Δεδομένου ότι αποτελεί αυταπάτη να ελπίζουμε για την ώρα στην καθιέρωση ενός πραγματικού ευρωπαϊκού δελτίου ταυτότητας, όπως ζητούν με επιμονή οι ευρωπαίοι πολίτες, τι περιμένει η Επιτροπή για να τροποποιήσει την οδηγία 68/360 του Οκτωβρίου του 1968 εις τρόπον ώστε η άδεια παραμονής να καταστεί άδεια διαμονής·

(1) ΕΕ L 257 της 19.10.1968, σελ. 13.

Απάντηση του κ. Vitorino εξ ονόματος της Επιτροπής

(23 Σεπτεμβρίου 2002)

Στις 23 Μαΐου 2001, η Επιτροπή ενέκρινε πρόταση οδηγίας σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στο έδαφος των κρατών μελών(1). Όταν εκδοθεί από το Κοινοβούλιο και το Συμβούλιο, η νέα αυτή οδηγία θα αντικαταστήσει την οδηγία αριθ. 68/360/ΕΟΚ του Συμβουλίου, της 15ης Οκτωβρίου 1968 περί καταργήσεως των περιορισμών στη διακίνηση και στη διαμονή των εργαζομένων των Κρατών μελών και των οικογενειών τους στο εσωτερικό της Κοινότητος(2), που αναφέρει το Αξιότιμο Μέλος του Κοινοβουλίου, καθώς και όλα τα άλλα νομοθετικά μέσα που ισχύουν και διέπουν την ελεύθερη κυκλοφορία μιας ολόκληρης δέσμης κατηγοριών ατόμων: μη μισθωτών, παροχών και αποδοχώνπηρεσιών, συνταξιούχων, μη ασκούντων οικονομική δραστηριότητα και σπουδαστών.

Υπό πνεύμα απλούστευσης των διατυπώσεων που συνδέονται με τη διαμονή, η πρόταση προβλέπει την κατάργηση της κάρτας παραμονής για τους πολίτες της Ένωσης για μια πρώτη περίοδο διαμονής τεσσάρων ετών. Προβλέπει επίσης ότι μετά από τέσσαρα έτη συνεχούς διαμονής στο κράτος μέλοςποδοχής, ο πολίτης της Ένωσης αποκτά δικαίωμα μόνιμης διαμονής, γεγονός που συνεπάγεται απόλυτα ίση μεταχείριση σε σχέση με τουςπηκόους του κράτους και την απαγόρευση απέλασης από το έδαφός του. Απ' αυτή τη στιγμή, ο πολίτης της Ένωσης θα μπορεί να αποκτήσει κάρτα μόνιμης διαμονής που θα αποβλέπει στη διαπίστωση του σχετικού δικαιώματος.

(1) ΕΕ C 270 της 29.9.2001.

(2) ΕΕ L 257 της 19.10.1968.
ΓΡΑΠΤΗ ΕΡΩΤΗΣΗ E-2981/02

υποβολή: Rosa Migulez Ramos (PSE) προς την Επιτροπή

(23 Οκτωβρίου 2002)

Θέμα: Μέτρα για τη μείωση των ατυχημάτων στην αλιεία

Το Ευρωπαϊκό Κοινοβούλιο ενέκρινε στις 5 Απριλίου 2001 ένα ψήφισμα σχετικά με την ασφάλεια και τα ατυχήματα στις αλιευτικές δραστηριότητες(1) στο οποίο καλούσε τα κράτη μέλη που ακόμη δεν το είχαν πράξει να κυρώσουν το Πρωτόκολλο του Torremolinos και τη Διεθνή Σύμβαση για τα πρότυπα κατάρτισης, έκδοσης πιστοποιητικών και τήρησης φυλάκων των εργαζομένων σε αλιευτικά πλοία (STCW-F) του Διεθνούς Ναυτιλιακού Οργανισμού, καθώς και τις συμβάσεις της ΔΟΕ και του FAO τις σχετικές με την ασφάλεια κατά την αλιεία και τις συνθήκες εργασίας, ούτως ώστε η θέση τους σε ισχύ να ευνοήσει τη βελτίωση των συνθηκών ασφάλειας στον τομέα της αλιείας σε παγκόσμιο επίπεδο.

Από την παραπάνω ημερομηνία και στο εξής,πάρχει κάποιο κράτος μέλος που έχει κυρώσει το προαναφερθέν Πρωτόκολλο και τη Διεθνή Σύμβαση·

Ποια κράτη μέλη δεν τα έχουν κυρώσει ακόμη·

(1) ΕΕ C 21 E της 24.1.2002, σελ. 359.

Απάντηση του κ. Fischler Εξ ονόματος της Επιτροπής

(11 Δεκεμβρίου 2002)

Το Πρωτόκολλο του Torremolinos του 1993 έχει κυρωθεί μέχρι σήμερα από έξη κράτη μέλη: Δανία, Ισπανία, Ιρλανδία, Ιταλία, Κάτω Χώρες και Σουηδία ενώ η Διεθνής Σύμβαση για τα πρότυπα κατάρτισης, έκδοσης πιστοποιητικών και τήρησης φυλάκων των εργαζομένων σε αλιευτικά πλοία (STCW-F) έχει κυρωθεί μόνον από τη Δανία.

Με βάση τις πληροφορίες που διαθέτει η Επιτροπή, η Σύμβαση (C134) της Διεθνούς Οργάνωσης Εργασίας (ΔΟΕ) για την πρόληψη των ατυχημάτων (ναυτικοί) του 1970, έχει κυρωθεί μέχρι σήμερα από οκτώ κράτη μέλη:: Δανία, Γερμανία, Ελλάς, Ισπανία, Γαλλία, Ιταλία, Φινλανδία και Σουηδία.

Η Επιτροπή δεν γνωρίζει συμβάσεις σχετικά με την ασφάλεια κατά την αλιεία που να έχουν θεσπισθεί στα πλαίσια του Οργανισμού των Ηνωμένων Εθνών για τη Διατροφή και τη Γεωργία (FAO)
ΓΡΑΠΤΗ ΕΡΩΤΗΣΗ E-3028/02

υποβολή: Glyn Ford (PSE) προς την Επιτροπή

(23 Οκτωβρίου 2002)

Θέμα: Ναυαγιαιρεσία του Friesland/ Ανέλκυση του ναυαγίου του Friesland

Γνωρίζει η Επιτροπή την περίπτωση του Peter Devlin, ο οποίος ηγήθηκε ομάδος δυτών (Βρετανώνπηκόων) για την περίσωση ράβδων κασσιτέρου με την άδεια /εξουσιοδότηση της ισπανικής κυβερνήσεως από

το ναυάγιο του Friesland στα ανοικτά των ακτών της Γαλικίας, αλλά εν συνεχεία συνελήφθη με τους συναδέλφους του τον Ιούνιο και τώρα αντιμετωπίζει ποινικές και αστικές διώξεις στη Γαλικία για δραστηριότητες που είχαν επιτραπεί από την ισπανική κυβέρνηση·

Κατήγγειλε η Επιτροπή στις ισπανικές αρχές και την κυβέρνηση της Γαλικίας αυτό που φαίνεται να είναι ξεκάθαρη παραβίαση των διατάξεων της Συνθήκης της Ρώμης σχετικά με την ελεύθερη διακίνηση/κυκλοφορία εμπορευμάτων,πηρεσιών, κεφαλαίου και προσώπων·

Πιστεύει η Επιτροπή ότι ο κ. Devlin και η ομάδα του μπορεί να διεκδικήσουν/προβάλλουν αξίωση για αποζημίωση εάν αποδειχθεί ότι πρόκειται απλώς περί εσωτερικής ισπανικής διαμάχης·

Απάντηση του κ. Bolkestein εξ ονόματος της Επιτροπής

(26 Νοεμβρίου 2002)

Η Επιτροπή δεν γνωρίζει τηνπόθεση που αναφέρει στην ερώτησή του το αξιότιμο μέλος του Κοινοβουλίου και η οποία αποτέλεσε αντικείμενο ποινικών και αστικών διαδικασιών στην Ισπανία.

Πρέπει να αναφερθεί ότι οι πληροφορίες που περιέχονται στη γραπτή ερώτηση δεν καθιστούν δυνατή την εις βάθος εκτίμηση του θέματος και, ιδιαίτερα, δενποδεικνύουν την ύπαρξη στοιχείων από τα οποία προκύπτει ότι πραγματοποιήθηκε προφανής παραβίαση των διατάξεων της Συνθήκης της Ρώμης σχετικά με την ελεύθερη κυκλοφορία.
ΓΡΑΠΤΗ ΕΡΩΤΗΣΗ E-3009/02

υποβολή: Charlotte Cederschild (PPE-DE) προς την Επιτροπή

(23 Οκτωβρίου 2002)

Θέμα: Διατήρηση δεδομένων.

Το θέμα της διατήρησης των δεδομένων χρήζει προσεκτικής προσέγγισης δεδομένου ότι σ' αυτό ενέχονται πολλά συμφέροντα: βιομηχανία, καταπολέμηση του εγκλήματος, θεμελιώδη δικαιώματα και, βεβαίως θέματα κόστους. Αντί να συνεχίζουμε τον μη δημιουργικό προβληματισμό, μήπως θα ήταν καλύτερα να προσπαθήσουμε να προσεγγίσουμε το θέμα με όρους προστασίας των δεδομένων και τροποποιώντας τις σχετικές οδηγίας·

Απάντηση του κ. Bolkestein εξ ονόματος της Επιτροπής

(11 Δεκεμβρίου 2002)

Η Επιτροπή κατανοεί την ερώτηση του αξιότιμου μέλους του Κοινοβουλίου όσον αφορά την δυνατότητα εξεύρεσης λύσης στο δύσκολο θέμα των μέτρων κράτησης των δεδομένων κίνησης με σκοπό την καταπολέμηση του εγκλήματος. Θα ήταν απαραίτητη εν προκειμένω η προσφυγή σε πιο περιορισμένα μέτρα, χωρίς γενικευμένη διαφύλαξη των εν λόγω δεδομένων εκ των προτέρων, δηλαδή χωρίς τη διατήρησή τους. Σ'αυτό το πλαίσιο, ο αξιότιμος βουλευτής προτείνει επίσης την τροποποίηση των κοινοτικών οδηγιών σχετικά με την προστασία των δεδομένων.

Η Επιτροπή είναι της γνώμης ότι δεν χρειάζεται τροποποίηση των εν λόγω κοινοτικών οδηγιών για ναπάρξουν μέτρα διατήρησης των δεδομένων κίνησης. Οι οδηγίες αυτές επιτρέπουν ήδη στα κράτη μέλη να λάβουν τα απαραίτητα νομοθετικά μέτρα για να περιορίσουν την εμβέλεια ορισμένων δικαιωμάτων καιποχρεώσεων για λόγους δημόσιας τάξης.

Επίσης, η Επιτροπήπενθυμίζει ότι το θέμα της κράτησης των δεδομένων κίνησης συζητήθηκε ήδη εκτενώς κατά τη διάρκεια της έγκρισης της πρόσφατης οδηγίας 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες(1)). Η Επιτροπή δεν κρίνει σκόπιμο, σε αυτή τη φάση, να ξεκινήσει εκ νέου μια συζήτηση για το εν λόγω θέμα.

Εν κατακλείδι, η Επιτροπήπογραμμίζει ότι τα μέτρα για την εναρμόνιση τωνποχρεώσεων των κρατών μελών σχετικά με την καταπολέμηση του εγκλήματος εμπίπτουν στον τρίτο πυλώνα.

(1) ΕΕ L 201 της 31.7.2002.
ΓΡΑΠΤΗ ΕΡΩΤΗΣΗ E-1859/02

υποβολή: Bart Staes (Verts/ALE) προς την Επιτροπή

(28 Ιουνίου 2002)

Θέμα: Οι ευθύνες των περιφερειών της Ευρώπης όσον αφορά τη τήρηση του συμφώνου σταθερότητας

Το σύμφωνο σταθερότητας του Δεκεμβρίου 1996 επιβάλλει στα κράτη μέλη μια αυστηρή δημοσιονομική πειθαρχία. Γνωρίζοντας ότι ορισμένα κράτη μέλη δυσκολεύονται να ενεργήσουν εντός των δημοσιονομικών αυτών ορίων, τούτο ισχύει αναμφισβήτητα και για τις περιφέρειες και τα ομόσπονδα κράτη εντός των κρατών μελών της ΕΕ.

Μπορεί να αναφέρει η Επιτροπή εάν αναγνωρίζει το πρόβλημα αυτό και εάν προτίθεται να απαιτήσει από τα κράτη μέλη τη λήψη μέτρων κατά των περιφερειών ή των ομόσπονδων κρατών τους που προβαίνουν συστηματικά σε μεγαλύτερες δαπάνες από εκείνες που επιτρέπονται σύμφωνα με τους κανόνες του συμφώνου σταθερότητας·

Απάντηση του κυρίου Solbes Mira εξ ονόματος της Επιτροπής

(12 Αυγούστου 2002)

Η Επιτροπή αναγνωρίζει ότι η ουσιαστική επίτευξη του μεσοπρόθεσμου στόχου της επίτευξης δημοσιονομικής κατάστασης πλησίον της ισορροπίας ή πλεονασματικής, ο οποίος επιβάλλεται στα κράτη μέλη από το Σύμφωνο Σταθερότητας και Ανάπτυξης, εξαρτάται από τη συμπεριφορά όλων των κυβερνητικών επιπέδων. Στο πλαίσιο της πολυμερούς εποπτείας που προβλέπεται από τη συνθήκη ΕΚ και συμπληρώνεται από το Σύμφωνο Σταθερότητας και Ανάπτυξης, η Επιτροπή έχει συστήσει στις εθνικές κυβερνήσεις που αντιμετωπίζουν αυτό το πρόβλημα, να εξασφαλίζουν την αυστηρή εκτέλεση του προϋπολογισμού σε όλα τα κυβερνητικά επίπεδα. Η Επιτροπή παρακολουθεί με ενδιαφέρον τα μέτρα που λαμβάνονται στα κράτη μέλη με σκοπό τη σύζευξη της φορολογικής αποκέντρωσης με την απόδοση σε κυβερνητικά επίπεδα κατώτερα του εθνικού της ευθύνης για την επίτευξη των γενικών δημοσιονομικών στόχων. Εντούτοις, οι εθνικές κυβερνήσεις εξακολουθούν να είναιπεύθυνες για την διασφάλιση της τήρησης της κοινοτικής νομοθεσίας, και αυτό συμπεριλαμβάνει την τήρηση τωνποχρεώσεων που απορρέουν από το Σύμφωνο Σταθερότητας και Ανάπτυξης.
ΓΡΑΠΤΗ ΕΡΩΤΗΣΗ E-2783/02

υποβολή: Chris Davies (ELDR) προς την Επιτροπή

(3 Οκτωβρίου 2002)

Θέμα: Κοινοτική Πρωτοβουλία για το νερό στην Παγκόσμια Διάσκεψη για την Αειφόρο Ανάπτυξη

Η Επιτροπή στο Παγκόσμιο Συμβούλιο Κορυφής για την Αειφόρο Ανάπτυξη αναφέρθηκε λεπτομερώς στην πρωτοβουλία της ΕΕ για το νερό.

Ποια συγκεκριμένα μέτρα σκοπεύει να λάβει πριν το τέλος του 2003 για να εξασφαλίσει την εφαρμογή στην πράξη των στόχων της·

Απάντηση του κ. Nielson εξ ονόματος της Επιτροπής

(10 Φεβρουαρίου 2003)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση H-0696/02 του κ. Collins κατά την ώρα των ερωτήσεων της συνόδου της Octobre II 02(1) του Κοινοβουλίου.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.

(1) Γραπτή απάντηση της 22.10.2002.
ΓΡΑΠΤΗ ΕΡΩΤΗΣΗ P-2640/02

υποβολή: Daniel Hannan (PPE-DE) προς την Επιτροπή

(12 Σεπτεμβρίου 2002)

Θέμα: Τέσσερις ερωτήσεις που δεν έχουν λάβει απάντηση

Στον Κανονισμό ορίζεται ότι η Επιτροπή απαντά εντός έξι εβδομάδων σε γραπτές ερωτήσεις οι οποίες δεν έχουν άμεση προτεραιότητα. Στις 9 Ιουλίου 2002, κατέθεσα τέσσερις γραπτές ερωτήσεις προς την Επιτροπή και συγκεκριμένα τις ερωτήσεις Ε-2165/02, σχετικά με τους μη αμειβόμενους εργαζόμενους, Ε-2164/02, σχετικά με τις μπανάνες με καμπυλωτό σχήμα, Ε-2163/02, σχετικά με τη διαφημιστική εκστρατεία της ΕΚΤ και Ε-2162/02, σχετικά με τον ειδικό εκπρόσωπο της Ε.Ε. στη Βοσνία, οι οποίες παραμένουν αναπάντητες. Θα μπορούσε η Επιτροπή: α) να απαντήσει στις ερωτήσεις αυτές, και β) να εξηγήσει τον λόγο της καθυστέρησης· Επιπλέον, θα μπορούσε να εξηγήσει γιατί επέλεξε να μην απαντήσει στο τελευταίο μέρος της ερωτήσεώς μου Ε-1540/02, σχετικά με τους Επιτρόπους που εκφωνούν κομματικούς πολιτικούς λόγους σε εθνικές προεκλογικές εκστρατείες·

Απάντηση της κας de Palacio εξ ονόματος της Επιτροπής

(10 Οκτωβρίου 2002)

Πρώτον, η Επιτροπή επιθυμεί να επαναλάβει τη σημασία που αποδίδει στην άσκηση από τα μέλη του Κοινοβουλίου του δικαιώματός τους σύμφωνα με το άρθρο 197, παράγραφος 3 της συνθήκης ΕΚ καθώς και του δικαιώματός τους να απευθύνονται απέυθείας σάυτή για την αίτηση πληροφοριών και, κατά συνέπεια, για την ενίσχυση της πολιτικής εποπτείας που καλείται να ασκεί το Κοινοβούλιο.

Η Επιτροπή προσπαθεί να απαντά στις ερωτήσεις που της απευθύνουν τα αξιότιμα μέλη του Κοινοβουλίου εντός των προθεσμιών που επιθυμεί το Κοινοβούλιο. Επίσης, δίνει σημασία στην ποιότητα των απαντήσεών της. Η απαιτούμενη προθεσμία για την προετοιμασία ενός σχεδίου απάντησης, για την έγκρισή του από την Επιτροπή, και συνεπώς για την απάντηση της Επιτροπής σε μια ερώτηση του Κοινοβουλίου, εξαρτάται από ένα σημαντικό αριθμό παραγόντων που δεν καταστούν πάντα δυνατή την απάντηση εντός της επιθυμητής προθεσμίας. Μεταξύ των παραγόντων αυτών είναι κυρίως η άμεση διαθεσιμότητα των πληροφοριών ή αντίθετα η ανάγκη διερεύνησης των δεδομένων που θα επιτρέψουν στην Επιτροπή να λάβει θέση και να παρέχει τις ζητούμενες πληροφορίες, καθώς και η ανάγκη να εξασφαλιστεί η συλλογική απάντηση σε όλες τις κοινοβουλευτικές ερωτήσεις.

Η Επιτροπή εκφράζει τη λύπη της που δεν ήταν σε θέση να τηρήσει τις προθεσμίες που επιθυμεί το Κοινοβούλιο στις περιπτώσεις που ανάφερε το αξιότιμο μέλος του Κοινοβουλίου. Όπως ο ίδιος πρέπει να έχει ήδη να διαπιστώσει, οι απαντήσεις της Επιτροπής στις ερωτήσεις E-2165/02, E-2164/02, E-2163/02 et E-2162/02 διαβιβάστηκαν ήδη στο Κοινοβούλιο.

Όσον αφορά το τελευταίο σημείο που έθιξε το αξιότιμο μέλος του Κοινοβουλίου, η Επιτροπή θεωρεί ότι καθόρισε τη θέση της στην απάντησή της στη γραπτή ερώτηση E-1540/02.